CELEX: 62012FN0134
Language: el
Date: 2012-11-09 00:00:00
Title: Υπόθεση F-134/12: Προσφυγή/αγωγή της 9ης Νοεμβρίου 2012 — ΖΖ κατά Συμβουλίου

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/74
            
         Προσφυγή/αγωγή της 9ης Νοεμβρίου 2012 — ΖΖ κατά Συμβουλίου
   (Υπόθεση F-134/12)
   2013/C 26/153
   Γλώσσα διαδικασίας: η γαλλική
   
      Διάδικοι
   
   
      Προσφεύγων/ενάγων: ΖΖ (εκπρόσωποι: A. Coolen, J.-N. Louis, E. Marchal, D. Abreu Caldas και S. Orlandi)
   
      Καθού/εναγόμενο: Συμβούλιο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Αίτημα ακύρωσης, πρώτον, της απόφασης 2011/866/ΕΕ του Συμβουλίου, της 19ης Δεκεμβρίου 2011, περί μη έγκρισης της πρότασης της Επιτροπής για έκδοση κανονισμού του Συμβουλίου σχετικά με ετήσια αναπροσαρμογή των αποδοχών και των συντάξεων των υπαλλήλων και του λοιπού προσωπικού της Ένωσης, καθώς και, δεύτερον, των εκκαθαριστικών σημειωμάτων αποδοχών του προσφεύγοντος/ενάγοντος που εκδόθηκαν κατ’ εφαρμογήν της ως άνω απόφασης, για τους μήνες Ιανουάριο, Φεβρουάριο και Μάρτιο του 2012.
   
      Αιτήματα του προσφεύγοντος/ενάγοντος
   
   Ο προσφεύγων/ενάγων ζητεί από το Δικαστήριο Δημόσιας Διοίκησης:
   
               —
            
            
               να διαπιστώσει ότι είναι παράνομη η απόφαση (2011/866/ΕΕ) του Συμβουλίου, της 19ης Δεκεμβρίου 2011, σχετικά με την πρόταση της Επιτροπής για κανονισμό του Συμβουλίου για την αναπροσαρμογή, από 1ης Ιουλίου 2011, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις·
            
         
               —
            
            
               να ακυρώσει την απορριπτική απόφαση επί της ένστασης που υπέβαλε στις 30 Ιουλίου 2012 κατά των εκκαθαριστικών σημειωμάτων αποδοχών του Ιανουαρίου, του Φεβρουαρίου και του Μαρτίου του 2012, τα οποία εκδόθηκαν κατ’ εφαρμογήν της απόφασης 2011/866/ΕΕ του Συμβουλίου, της 19ης Δεκεμβρίου 2011·
            
         
               —
            
            
               να υποχρεώσει το Συμβούλιο να του καταβάλει τις καθυστερούμενες αποδοχές και συντάξεις που δικαιούται από 1ης Ιουλίου 2011 πλέον τόκων υπερημερίας υπολογιζόμενων, από την ημερομηνία κατά την οποία τα οικεία ποσά κατέστησαν απαιτητά, με το επιτόκιο που έχει καθορίσει η ΕΚΤ για τις κύριες πράξεις αναχρηματοδοτήσεως, προσαυξημένο κατά δύο μονάδες·
            
         
               —
            
            
               να υποχρεώσει το Συμβούλιο να του καταβάλει ένα συμβολικό ευρώ προς ικανοποίηση της ηθικής βλάβης που υπέστη λόγω του υπηρεσιακού πταίσματος που συνίσταται στην έκδοση της απόφασης (2011/866/ΕΕ) του Συμβουλίου, της 19ης Δεκεμβρίου 2011, και
            
         
               —
            
            
               να καταδικάσει το Συμβούλιο στα δικαστικά έξοδα.